N á v r h
Z á k o n
z ......... 2001,
ktorým sa mení a dopĺňa zákon č. 366/1999 Z. z. o daniach z príjmov v znení neskorších predpisov

Národná rada Slovenskej republiky sa uzniesla na tomto zákone:

Čl. I
Zákon č. 366/1999 Z. z. o daniach z príjmov v znení zákona č. 358/2000 Z. z., zákona č. 385/2000 Z. z., zákona č. 466/2000 Z. z., zákona č. 154/2001 Z. z. a zákona č. .../2001 Z. z. sa mení a dopĺňa takto:

1.V § 3 ods. 2 sa slová „majetkového prírastku zisteného z majetkových priznaní podľa osobitného predpisu“ nahrádzajú slovami „zisteného majetkového prírastku podľa osobitného predpisu1a) nadobudnutého z príjmov daňovníka, ktoré podľa tohto zákona neboli zdanené“.

2. V § 4 ods. 1 písm. d) sa slová „verejne obchodovateľných cenných papierov“ nahrádzajú slovami „cenných papierov prijatých na trh burzy cenných papierov“.

3. V § 4 sa odsek 1 dopĺňa písmenom m), ktoré znie:
„m) získaný nadobudnutím vlastníctva bytu ako náhrady za uvoľnenie iného bytu alebo ako náhrada (odstupné) za uvoľnenie bytu, vyplatená užívateľovi bytu, ak náhradu (odstupné) použil alebo použije na uspokojenie bytovej potreby, najneskôr do jedného roka nasledujúceho po roku, v ktorom náhradu (odstupné) prijal, pričom za uspokojenie bytovej potreby sa považuje
    1. výstavba, prístavba, nadstavba, vstavba   rodinného domu alebo bytového domu, 
    2.  nadobudnutie vlastníctva bytu, rodinného domu alebo bytového domu,
    3. nadobudnutie vlastníctva stavebného pozemku na účel výstavby rodinného domu alebo bytového domu, 
    4. nadobudnutie vlastníctva pozemku, na ktorom sa už nachádza rodinný dom alebo bytový dom,
5.	nadobudnutie vlastníctva nebytových priestorov v bytovom dome na účel prestavby nebytových priestorov na byt,
6.	úhrada podielu bytovému družstvu na účel  nadobudnutia bytu, 
7.	stavebná úprava bytu,  rodinného domu alebo  bytového domu,
8.	údržba alebo stavebná úprava rodinného domu, bytového domu alebo bytu  vo vlastníctve a bytu v nájme a v užívaní,
9.	prestavba nebytových priestorov na byt,
10.	vyporiadanie bezpodielového spoluvlastníctva manželov alebo vyporiadanie spoludedičov, ak predmetom vyporiadania je úhrada podielu spojeného so získaním bytu, rodinného domu alebo bytového domu,
11.	splatenie úveru alebo pôžičky použitej daňovníkom na účely podľa bodov 1 až 10.“.

4. V § 4 ods. 2 písm. d) sa na konci pripájajú tieto slová: „a plnenia poskytované v cudzej mene zamestnancom19a) plniacim úlohy mimo územia Slovenskej republiky v rámci mierových síl Organizácie spojených národov a vojenských misií medzinárodných organizácií;.
	
Poznámka pod čiarou k odkazu 19a znie:
„19a) Nariadenie vlády Slovenskej republiky č. 249/2001 Z. z. o poskytovaní zahraničného príspevku v cudzej mene zamestnancom pôsobiacim v mierových misiách.“.

5. V § 4 ods. 2 sa písmeno l)  dopĺňa bodom 4, ktorý znie:
„4. náhrada za škodu spôsobenú na majetku, ktorý mal daňovník prenajatý, ak tento majetok využíval na podnikanie alebo inú samostatnú zárobkovú činnosť;“.

6.	§ 4 sa dopĺňa odsekom 3, ktorý znie:
„(3) Ak ide o predaj nehnuteľností uvedených v odseku 1 písm. a) alebo b) po zániku a vyporiadaní bezpodielového spoluvlastníctva manželov,32a)do lehoty uvedenej v odseku 1 písm. a) alebo b) sa započítava doba, po ktorú bola takáto nehnuteľnosť v bezpodielovom spoluvlastníctve manželov.“.

Poznámka pod čiarou k odkazu 32a znie:
„32a)§ 149 až 151 Občianskeho zákonníka.“.

7.	V § 5 ods. 5 sa slová „§ 13 ods. 4“ nahrádzajú slovami „§ 13 ods. 9“.

8.	§ 5 sa dopĺňa odsekom 7, ktorý znie: 
   „ (7) Ak daňovník nepoužije príjmy oslobodené od dane podľa § 4 ods. 1 písm. m) v súlade s § 4 ods. 1 písm. m), sú tieto príjmy základom dane v tom zdaňovacom období, do konca ktorého ich mal použiť v súlade s § 4 ods. 1 písm. m). Ak daňovník použije alebo používal rodinný dom alebo bytový dom (byt) alebo jeho časť, na obstaranie ktorého použil príjmy oslobodené od dane podľa § 4 ods. 1 písm. m), na podnikanie alebo inú samostatnú zárobkovú činnosť alebo na prenájom do piatich rokov po uplynutí zdaňovacieho obdobia, v ktorom mal daňovník príjem oslobodený od dane podľa § 4 ods. 1 písm. m), musí zahrnúť do základu dane tú časť príjmov, ktorá zodpovedá pomeru, v akom tento  rodinný dom alebo bytový dom (byt) alebo jeho časť používa na podnikanie alebo  inú samostatnú zárobkovú činnosť alebo na prenájom. V takomto prípade sa pomerná časť príjmov oslobodených od dane podľa § 4 ods. 1 písm. m) zahrnie do základu dane v tom zdaňovacom období, v ktorom sa používal rodinný dom alebo bytový dom (byt) alebo jeho časť na podnikanie alebo inú samostatnú zárobkovú činnosť alebo na prenájom.“.

 9. V § 6 ods. 6  v prvej vete sa slovo „používania“ nahrádza slovom „poskytnutia“.

10. V § 6 ods. 8 písm. a) v ôsmom bode sa za slovo „ročne“ vkladajú slová „od jedného zamestnávateľa“.

 11.   V § 7 ods. 4  v druhej vete sa slová „§ 13 ods. 3“ nahrádzajú slovami „§ 13 ods. 8“.

12. V § 7 ods. 7 sa  vypúšťa slovo „povinné“.

13.  V § 7 ods. 14  v poslednej vete sa  číslo „12“ nahrádza  číslom  „10“.

14.V § 8 ods. 2 písm. a) sa slová „nižšou cenou jeho obstarania“ nahrádzajú slovami „emisným kurzom pri jeho vydaní“.

15. V § 9 ods. 2 v tretej vety sa na konci pripájajú tieto slová: „s výnimkou príjmov z prenájmu nehnuteľnosti“.

16. V § 10 ods. 3 písm. a) sa slová „verejne obchodovateľných cenných papierov“ nahrádzajú slovami „cenných papierov prijatých na trh burzy cenných papierov“.

17. V § 10 ods. 12 sa slová „majetkové prírastky zistené z majetkových priznaní podľa osobitného predpisu1a)“ nahrádzajú slovami „zistené majetkové prírastky, ktoré sú predmetom dane“ a slová „§ 13 ods. 4“ sa nahrádzajú slovami „§ 13 ods. 9“.

18. V § 12 ods. 2 písm. a) sa na konci pripájajú tieto slová: „táto suma sa vynásobí koeficientom, ktorý  na príslušné zdaňovacie obdobie ustanoví  zákon o štátnom rozpočte na príslušný rozpočtový rok tak, aby sa suma tejto nezdaniteľnej časti základu dane v porovnaní s bezprostredne predchádzajúcim rokom neznížila;“. 

19. V § 12 ods. 2 písm. b) sa za slovo „ak“ vkladajú slová „ide o dieťa, ktoré je držiteľom preukazu občana s ťažkým zdravotným postihnutím alebo ak“. 	

20. V § 12 ods. 3  v prvej vete sa za slovo „daňovník“ vkladajú slová „čiastočne invalidný alebo invalidný a súčasne je aj“.

21. Poznámka pod čiarou k odkazu 66 znie:
"66)  Napríklad § 211 ods. 1 písm. d) zákona č. 73/1998 Z. z., § 202 ods. 1 písm. d)  zákona č.  200/1998 Z. z. ".

22. V § 12 ods. 9 sa na konci pripájajú tieto slová: „alebo v ktorom bolo osvojené alebo prevzaté do starostlivosti nahrádzajúcej starostlivosť rodičov na základe rozhodnutia príslušného orgánu“.

23. V § 13 odsek 1 znie:
„(1) Daň je zo základu dane zníženého podľa § 12, zaokrúhleného na celé stovky Sk nadol 

        nad   Sk	         do Sk	 

            -	        90 000	                            10 %                                             
          90 000	      180 000          9 000 Sk      + 20 %   zo sumy presahujúcej   90  000 Sk
        180 000	      396 000        27 000 Sk      + 28 %   zo sumy presahujúcej 180 000 Sk
        396 000         564 000	   87 480 Sk      + 35 %   zo sumy presahujúcej 396 000 Sk
        564 000         a viac          146 280 Sk     + 40 %   zo sumy presahujúcej 564 000 Sk.“.

24. V § 13 sa za odsek 2 vkladajú nové odseky 3 až 7, ktoré znejú:
„(3) Daňovník, ktorý má príjmy len podľa § 7 ods. 1 písm. a), b) alebo c), ktorého daň zo základu dane zníženého podľa § 12, vypočítaná podľa odseku  1, je vyššia ako daň vypočítaná sadzbou podľa § 21 ods. 1, môže znížiť daň o tento rozdiel, ak  sumu, o ktorú  znížil daň, vynaloží najneskôr do skončenia tretieho zdaňovacieho obdobia od zdaňovacieho obdobia, v ktorom  uplatnil zníženie dane, na obstaranie hmotného investičného majetku, o ktorom bude účtovať ako o majetku využívanom na podnikanie [§ 7 ods. 1 písm. a), b) a c)] najmenej tri zdaňovacie obdobia. To platí aj ak dedič daňovníka pokračuje v podnikaní daňovníka a vynaloží sumu, o ktorú si daňovník znížil daň do konca tretieho zdaňovacieho obdobia od zdaňovacieho obdobia, v ktorom uplatnil zníženie dane pôvodný daňovník.

(4) Daňovník, ktorého základ dane tvorí súčet čiastkových základov dane a jedným z nich je aj čiastkový základ dane z príjmov podľa § 7 ods. 1 písm. a), b), alebo c), si môže uplatniť zníženie dane podľa odseku 3 v pomere zodpovedajúcom pomeru čiastkového základu dane z príjmov podľa § 7 ods. 1 písm. a), b) alebo c) k základu dane. 

(5) Výška sumy, o ktorú si daňovník môže znížiť daň podľa odsekov 3 a 4, zistená z daňového priznania  sa nemení, ak správca dane dodatočne zistí, že daň vypočítaná podľa odseku 1 je vyššia, ako daň uvedená v daňovom priznaní.

(6) Ak daňovník v ustanovenej lehote nevynaloží sumu, o ktorú si znížil daň alebo časť tejto sumy, na obstaranie hmotného investičného majetku podľa odseku 3, je povinný túto sumu alebo časť sumy vrátiť najneskôr v lehote na podanie daňového priznania za zdaňovacie obdobie, do konca ktorého bol povinný túto sumu  použiť a zaplatiť úrok z tejto sumy vo výške 140 % diskontnej úrokovej sadzby Národnej banky Slovenska platnej ku koncu tohto zdaňovacieho obdobia .  Ak v tejto lehote daňovník daň nezaplatí, správca dane dorubí daň a vyrubí penále a úrok podľa § 55.

 (7) Možnosť zníženia dane podľa odseku 3 sa nevzťahuje na daňovníka, ktorý uplatní postup podľa § 7 ods. 14 alebo uplatní zníženie dane podľa odseku 8.“.

Doterajšie odseky  3 a 4 sa označujú ako odseky 8 a 9. 

25.	V § 13 odsek 9 znie:
„(9) Daň vyrubená zo zistených majetkových prírastkov, ktoré sú predmetom dane (§ 3 ods. 2), je 40 %. Pri zdanení majetkového prírastku, ktorý je predmetom dane (§ 3 ods. 2) sa použije sadzba dane platná v zdaňovacom období, v ktorom správca dane takýto majetkový prírastok zistil.“.
 
26. V § 15 ods. 2 a 5 sa suma „1 500 000 Sk“ nahrádza sumou „2 000 000 Sk“.

27. V § 15 ods. 5  v prvej vete sa  za slová „osobitného predpisu5)“ vkladajú slová „alebo evidenciu podľa § 7 ods. 9“. 

28. V § 15 ods. 7  v druhej vete sa  za slová „paušálnu daň“ vkladá čiarka a slová „najmenej však 1 000 Sk,“ a   na konci sa  pripájajú tieto vety :„V tejto lehote je povinný podať daňové priznanie k paušálnej dani aj daňovník, ktorý sa rozhodne pre platenie paušálnej dane a v predchádzajúcom zdaňovacom období nedosiahol príjmy podľa § 7 ods. 1 písm. a) alebo b) uvedené v odseku 1, pričom nejde o daňovníka podľa odseku 8. Tento daňovník zaplatí paušálnu daň, najmenej však 3 000 Sk, z predpokladanej výšky úhrnu príjmov podľa § 7 ods. 1 písm. a) a b) okrem príjmov z činností uvedených v prílohe č. 1. Ak  daňovník nepodá priznanie k paušálnej dani v lehote ustanovenej v tomto odseku, nevzniká mu nárok platiť paušálnu daň na príslušné zdaňovacie obdobie.“.

29. V § 15 ods. 8 sa slovo „bežného“ nahrádza slovom „predchádzajúceho“ a na konci sa pripájajú tieto vety: „Daňovník, ktorý skončil podnikanie v zdaňovacom období, na ktoré zaplatil paušálnu daň a v nasledujúcom zdaňovacom období tomuto daňovníkovi nadobudne právoplatnosť  osvedčenie na poľnohospodársku výrobu, lesné a vodné hospodárstvo alebo mu vznikne  živnostenské oprávnenie, zaplatí daň na bežné zdaňovacie obdobie vypočítanú z príjmov dosiahnutých v predchádzajúcom zdaňovacom období, najmenej však 3 000 Sk. Ak  daňovník nepodá priznanie k paušálnej dani v lehote ustanovenej v tomto odseku, nevzniká mu nárok platiť paušálnu daň na príslušné zdaňovacie obdobie.“.

30.	V § 15 ods. 9 sa na konci pripájajú tieto slová:
„2,75  %                      z príjmov do            2 000 000 Sk“.

31. § 15 sa dopĺňa odsekom 15, ktorý znie:
„(15) V zdaňovacom období, v ktorom sa daňovník rozhodne platiť paušálnu daň, je príjmom podľa odseku 1 aj suma vytvorenej rezervy, ktorá sa uznala za daňový výdavok podľa § 24 ods. 2 písm. h), ak v tomto zdaňovacom období pominuli dôvody, pre ktoré bola táto rezerva vytvorená.“. 

32. V § 18 ods. 2 sa za slová „majetkového práva“ vkladá čiarka a slová „príjmy získané na základe vyhlásenia podľa § 48“. 

33. V § 18 ods. 5 sa za slová „služby,“ vkladajú slová  „organizácie, ktorých nezisková činnosť vyplýva z osobitného predpisu na základe ktorého vznikli, daňovníci, príjmy ktorých sú oslobodené od dane podľa § 19 ods. 1 písm. d),“.    

34.	V § 19 ods. 1 písm. d) sa za slovo „fondov“ vkladá čiarka a slová „príjmy Úradu pre finančný trh78a)“.

Poznámka pod čiarou k odkazu 78a znie:
„78a) Zákon č. ......./2001 Z. z. o dohľade nad finančným trhom a o zmene a doplnení  niektorých zákonov.“.

35. V § 20 ods. 2 sa slová „alebo vyhlásením konkurzu alebo zamietnutím návrhu na vyhlásenie konkurzu pre nedostatok majetku81)“ nahrádzajú slovami „alebo zrušením konkurzu alebo zamietnutím návrhu na vyhlásenie konkurzu pre nedostatok majetku.81)“.
 
36.  § 21 sa dopĺňa odsekom 4, ktorý znie: 
„(4) Minimálna výška preddavkovo platenej  dane za zdaňovacie obdobie ktorým je kalendárny rok,  vykázanej v daňovom priznaní  akciovej spoločnosti a spoločnosti s ručením obmedzeným,  počnúc tretím zdaňovacím obdobím od vzniku  spoločnosti  je  24 000 Sk za zdaňovacie obdobie. V prípade, ak zdaňovacie obdobie trvá len časť kalendárneho roka, je minimálna výška dane 2 000 Sk za každý aj začatý mesiac zdaňovacieho obdobia, pričom zaplatená suma dane je považovaná za preddavok, o ktorý daňovník  zníži daňovú povinnosť  v nasledujúcich zdaňovacích obdobiach najneskôr do dňa jeho zániku. V prípade, ak do dňa zániku nebola znížená daňová povinnosť o preddavkovo zaplatenú daň, je suma preddavku považovaná za daň. Minimálna výška preddavkovo platenej  dane sa nevzťahuje na daňovníka  v likvidácií, v konkurze alebo vyrovnaní v zdaňovacom období podľa § 49 ods. 5, 6, 8 a 9,  na daňovníka ktorému bola  poskytnutá úľava na dani v zdaňovacom období počas  čerpania tejto  úľavy  a na daňovníka, ktorému  vznikol nárok na odpočet daňovej straty v zdaňovacom období, v ktorom si tento nárok uplatnil. Do sumy preddavkovo platenej dane sa nezapočítava daň pripadajúca na príjmy zdaňované osobitnou sadzbou dane (§ 36). 
 
37. V § 23 ods. 3 písmeno c) znie:
 „c) zvýši o sumy podľa § 24 ods. 3, ak neboli zaplatené do konca mesiaca nasledujúceho po zdaňovacom období, v ktorom sa o platbe účtovalo, ak ide o daňovníka, ktorý účtuje v sústave podvojného účtovníctva,“.
 
38.V § 23 ods. 3 písmeno e) znie:
„e) zníži  o  sumy podľa § 24 ods. 3, ktoré neboli zaplatené do konca mesiaca nasledujúceho po zdaňovacom období v ktorom sa o platbe účtovalo, v tom   zdaňovacom období, v ktorom k takémuto zaplateniu došlo, “.
 
39. V § 23 ods.  7 v druhej vete sa za slovo “úroku” vkladajú slová “z úveru”.

40. § 23 sa dopĺňa odsekmi 24 a 25, ktoré znejú: 
 „(24) Pri zrušení daňovníka účtujúceho v sústave podvojného účtovníctva bez likvidácie, sa základ dane ku dňu jeho zániku upraví o zostatky vytvorených rezerv a opravných položiek vrátane opravnej položky k odplatne nadobudnutému majetku, príjmov budúcich období, výnosov budúcich období, výdavkov budúcich období a nákladov budúcich období s výnimkou tých  položiek, ktoré preberá právny nástupca zaniknutej spoločnosti, ak sa  preukázateľne vzťahujú  k právam a záväzkom tejto spoločnosti. 

(25) Súčasťou základu dane daňovníka účtujúceho v sústave jednoduchého účtovníctva je aj daň z pridanej hodnoty, na ktorú si platiteľ dane z pridanej hodnoty uplatnil nárok na odpočet pri registrácii podľa osobitného predpisu,68) okrem dane, ktorá sa podľa odseku 4 písm. d) nezahŕňa do základu dane.“.    

41. V § 24 ods. 2 písmená b) a c) znejú:
”b) zostatková cena (§ 29 ods. 2) hmotného  majetku a nehmotného majetku pri jeho vyradení predajom alebo likvidáciou alebo  pomerná časť zostatkovej ceny vzťahujúca sa k predanej alebo likvidovanej časti hmotného majetku s výnimkou zostatkovej ceny zahrnovanej do výšky príjmov z predaja alebo do výšky náhrad zahrnutých do základu dane, ak ide o
1. prístroje určené pre domácnosť (kód Klasifikácie produkcie 29.7),
2. televízne prijímače, rozhlasové prijímače a prístroje pre záznam a reprodukciu zvuku alebo obrazu (kód Klasifikácie produkcie 32.3), ktoré sa nevyužívajú na zabezpečovanie príjmov formou poskytovania služieb alebo sa nepoužívajú na účely zabezpečovania ochrany majetku daňovníka,
3. nábytok (kód Klasifikácie produkcie 36.1),
4. hudobné nástroje (kód Klasifikácie produkcie 36.3),
5. zariadenia určené pre stolové alebo spoločenské hry (kód Klasifikácie produkcie 36.50.4),
6. nástroje, prístroje a modely určené na predvádzacie účely (kód Klasifikácie produkcie 36.63.74),
7. umelé kvetiny (kód Klasifikácie produkcie 36. 63.77),
8. osobné automobily (kód Klasifikácie produkcie 34.10.2), nákladné terénne automobily (kód Klasifikácie produkcie 34.10.4 a 34.10.54), motocykle a prívesné vozíky k motocyklom (kód Klasifikácie produkcie 35.41.1), 
9. osobné dopravné prostriedky (kód Klasifikácie produkcie 35.12 a 35.3) odpisované podľa § 24 ods. 2 písm. a) body 2 a 3 vrátane tých, ktoré boli nadobudnuté pred rokom 2000 a nevzťahuje sa na tieto osobné dopravné prostriedky limit odpisovania;
	
 zostatková cena  likvidovaného stavebného objektu alebo jeho časti v súvislosti s výstavbou nového stavebného objektu alebo jeho technickým zhodnotením, sa v súlade s osobitným predpisom zahrnie do obstarávacej (vstupnej, zvýšenej vstupnej alebo zostatkovej) ceny;5)
c) zostatková cena hmotného majetku a nehmotného majetku vyradeného z dôvodu škody len do výšky náhrad za túto škodu zahrnovaných do základu dane s výnimkou uvedenou v písmene k);“.

42. V § 24 ods. 2 písm. h) sa na konci pripájajú tieto slová:  “pri nájomnej zmluve podľa odseku 4 môže nájomca na základe písomnej zmluvy s prenajímateľom tvoriť rezervu na opravu hmotného majetku za rovnakých podmienok zo vstupnej (obstarávacej) ceny evidovanej u prenajímateľa počas trvania nájomnej zmluvy a po jej ukončení a prechode vlastníckych práv na nájomcu, zvýšenej o technické zhodnotenie vykonané, uhradené a odpisované nájomcom [§ 26 ods. 6 písm. e)] a o  iný majetok odpisovaný nájomcom [§ 26 ods. 6 písm. f)];“.

43. V § 24 ods. 2 písm. j) v piatom bode sa bodkočiarka nahrádza čiarkou a pripájajú sa tieto slová: „pričom sadzbu základnej náhrady môže uplatniť v úhrne za zdaňovacie obdobie najviac v sume výšky odpisu, na ktorý by mal nárok podľa § 31, ak by o motorovom vozidle účtoval ako o majetku využívanom na podnikanie alebo inú samostatnú zárobkovú činnosť alebo na prenájom, alebo ak by ho evidoval podľa § 9 ods. 4 ako majetok prenajímaný;“.

44. V § 24 ods. 2 písm. s) sa za slová „odpisu nominálnej hodnoty pohľadávky“ vkladajú slová „alebo hodnoty pohľadávky, ak ide o pohľadávku podľa bodu 4“ a  v štvrtom bode sa za slová „ktorá nepresahuje 1000 Sk„ vkladajú  slová „za každú pohľadávku jednotlivo“. 

45. V § 24 ods. 4 písm. a) sa za slová „odseku 3 písm. f)“ vkladajú slová „s výnimkou prípadu, ak pôvodným nájomcom je fyzická osoba, ktorá uplatňuje výdavky  podľa § 7 ods. 9 alebo  § 9 ods. 3 alebo platí paušálnu daň (§ 15) alebo fyzická osoba, ktorá nemá príjmy podľa § 7 alebo 9“.

46. V § 24 ods. 4 písmeno b) znie:
“b) bezprostredne po ukončení doby nájmu podľa písmena a) dochádza k prevodu vlastníckych práv k predmetu prenájmu z vlastníka (prenajímateľa) na doterajšieho nájomcu, pričom kúpna cena prenajatej veci nie je vyššia ako zostatková cena, ktorú by vec mala pri rovnomernom odpisovaní podľa tohto zákona a“.

47. V § 24 ods. 4 v poslednej vete sa za slová „podľa § 31“ vkladajú slová „alebo 32 v tom zdaňovacom období, v ktorom došlo k porušeniu podmienok“. 

48. V § 24 odsek 5 znie:
„(5) Ak sa predáva prenajatá vec, ktorá bola predmetom nájomnej zmluvy vrátane nájomnej zmluvy pri dojednaní práva kúpy prenajatej veci po skončení doby nájmu nájomcovi v iných prípadoch ako je uvedené v odseku 4 písm. a) až c), uznáva sa nájomné do daňových výdavkov iba za podmienky, že kúpna cena nebude nižšia ako zostatková cena, ktorú by vec mala pri odpisovaní podľa § 31 alebo § 32 tohto zákona. Ak kúpna cena bude nižšia ako zostatková cena vypočítaná zo vstupnej ceny u prenajímateľa počas doby odpisovania tohto majetku, uzná sa zaplatené nájomné do daňových výdavkov len do výšky odpisu podľa § 31 alebo 32.“.  

49. V § 25 ods. 1 písmeno v) znie:
„v) tvorba opravných položiek5) s výnimkou
          1. opravných položiek, o ktorých osobitný zákon ustanoví, že sú daňovým výdavkom    podľa § 24 ods. 1,
2.	opravnej položky k nadobudnutému majetku zahrnovanej do výdavkov alebo príjmov v súlade s účtovnými predpismi,5) pričom u daňovníka účtujúceho v sústave jednoduchého účtovníctva je doba zahrnovania rovnaká ako u daňovníka účtujúceho v sústave podvojného účtovníctva,
3.	opravných položiek tvorených k  nepremlčaným pohľadávkam, pri ktorých je riziko, že ich dlžník úplne alebo čiastočne nezaplatí,  ktoré boli zahrnuté do príjmov pričom ich splatnosť   nastala   po 31. decembri 2001,  ak   od splatnosti pohľadávky uplynula doba dlhšia ako 24 mesiacov, kedy sa do výdavkov zahrnie opravná položka do výšky 50 % hodnoty pohľadávky bez jej príslušenstva,   alebo   do výšky 75 % hodnoty pohľadávky bez jej  príslušenstva, ak od splatnosti pohľadávky uplynula doba dlhšia ako 36 mesiacov;  toto ustanovenie o možnosti  tvorby  opravnej položky do výšky 50 % a 75 % sa nepoužije na banky, pobočky zahraničných bánk a na poisťovne;”.

50. V § 25 ods. 1 písm. w) sa slová “subjektmi, ktoré sa zúčastňujú priamo alebo nepriamo na vedení, kontrole alebo na majetku príjemcu úveru alebo pôžičky; pričom do stavu úverov a pôžičiek sa nezahŕňajú úvery a pôžičky alebo ich časť, z ktorej úroky sú súčasťou vstupnej ceny majetku; účasťou na vedení, kontrole alebo majetku sa rozumie vlastníctvo viac než 25 % podielu na základnom imaní alebo 25 % podielu s hlasovacím právom, a to vo výške, o akú úhrn pôžičiek a úverov ku koncu zdaňovacieho obdobia” nahrádzajú slovami “závislými osobami podľa § 23 ods. 6, pričom do stavu úverov a pôžičiek sa nezahŕňajú úvery a pôžičky alebo ich časť, z ktorej úroky sú súčasťou vstupnej ceny majetku, a to vo výške, o ktorú stav pôžičiek a úverov počas zdaňovacieho obdobia, poskytnutých týmito osobami”.

51.  V § 25 ods. 2 písm. a) sa na konci pripájajú tieto slová: “a  m)“.

52. V § 26 ods. 2 sa za slovami „na účely tohto zákona“ vypúšťajú slová „s výnimkou zásob“ a v písmene a)  sa suma ”20 000 Sk”  nahrádza sumou ”30 000 Sk.” 

53. V § 26 ods. 3 sa na začiatok vkladá táto veta: „Hmotným majetkom na účely tohto zákona nie sú zásoby.”.

54. V § 26 ods. 6 písm. c), d) a e) sa suma ”20 000 Sk” nahrádza sumou ”30 000 Sk”. 

55. V § 26 ods. 7 sa suma ”40 000 Sk” nahrádza  sumou ”50 000 Sk”  a suma ”20 000 Sk” sa nahrádza sumou ”30 000 Sk”.

56.	V § 26 ods. 11  sa písmeno a) dopĺňa bodom 5, ktorý znie:
”5. prevedie hmotný majetok štátu v dôsledku delimitácie na inú rozpočtovú organizáciu alebo príspevkovú organizáciu77) alebo rozpočtovú organizáciu alebo príspevkovú organizáciou zriadenú obcou;77)“.

57. V § 26 ods. 12 písm. b) sa na konci pripájajú tieto slová „alebo rozpočtových organizácií alebo príspevkových organizácií zriadených obcou77)”.

58. V § 27 ods. 2 písm. b) sa suma ”20 000 Sk”  nahrádza sumou ”30 000 Sk”.

59. V § 30 ods. 1 tabuľka  znie:
„
	Odpisová skupina	         Doba odpisovania    	
                      1	                       4 roky	
                      2	                       6 rokov	
                      3	                     12 rokov	
                      4	                     20 rokov	
                      5	                     30 rokov	
                                                                                                                                 “.
60.  V § 31 ods. 1 tabuľka znie:
„                                                                
Ročná odpisová sadzba	
Odpisová      skupina 	_______________      v prvom roku          
  odpisovania 	 _______________
  v ďalších rokoch       
    odpisovania  	 ______________
    pre zvýšenú  
  vstupnú  cenu 	
         1 	           14,2              	           28,6 	           25,0	
         2	            8,5	           18,3  	           16,7	
         3	            4,3	             8,7	             8,4	
         4	            3,1 	             5,1	             5,0	
         5	            1,4	             3,4	             3,4	
                                                                                                                                                 “.                                                                                                                                                   
61. V § 32 ods. 1  tabuľka znie:
„                                                    
Koeficient pre zrýchlené odpisovanie	
Odpisová
 Skupina 
     	    ___________
    v prvom roku               
     odpisovania 	   ______________
  v ďalších rokoch          
     odpisovania  	 _____________
    pre zvýšenú  
zostatkovú  cenu                 	
         1 	            4              	              5 	             4	
         2	            6	              7  	             6	
         3	           12	             13	            12 	
         4	           20	             21	            20 	
         5	           30	             31	            30	
                                                                                                                                                  “.                                                                                                                        
62. V § 33 ods. 1 sa suma ”20 000 Sk” nahrádza sumou ”30 000 Sk”.

63. V § 34 ods. 1 sa dopĺňa písmenom c) ktoré znie:
„c) preukázateľne vynaložené prostriedky na nosič reklamného nápisu (ďalej len „nosič“) s vlastnou úžitkovou hodnotou vo vlastníctve daňovníka, poskytnutý  na základe písomnej zmluvy inému daňovníkovi na dosiahnutie, zabezpečenie a udržanie príjmov tohto daňovníka, ak  obstarávacia cena nosiča nepresahuje sumu vstupnej ceny hmotného majetku odpisovaného podľa tohto zákona [§ 26 ods. 2 písm. a)], najviac do výšky 2 % zo základu dane; za nosič sa považuje predmet, na ktorom je umiestnený reklamný nápis alebo ochranná známka, ktorého hlavnou funkciou je reklama tovarov, služieb a iných výkonov súvisiacich s príjmami poskytovateľa nosiča, pričom  nápis alebo ochrannú známku nie je možné odstrániť bez  znehodnotenia nosiča.“.

64. § 35a sa dopĺňa odsekom 11, ktorý znie:
 “(11) Ak je daňový úver  uplatňovaný  na činnosť, na ktorú sa vzťahujú ustanovenia  osobitného predpisu,128a)  sú súčasťou   podmienok uplatnenia daňového úveru podľa odsekov 1 a 9 vrátane sumy maximálnej výšky daňového úveru aj podmienky ustanovené v osobitnom predpise,128a)  vzťahujúce sa na poskytovanie štátnej pomoci na rozvoj okresov, pritom
a) ukazovateľ podielu  hrubého domáceho produktu na obyvateľa je preukazovaný za obdobie  posledných  troch rokov predchádzajúcich roku vzniku daňovníka,
b) maximálna  výška daňového úveru za zdaňovacie obdobie  uplatňovaná v daňovom priznaní podľa odseku 2  nesmie presiahnuť 50 % nákladov vynaložených na obstaranie   hmotného  majetku alebo 25 %  nehmotného  majetku odpisovaného podľa tohto zákona (§ 26)  obstaraného v lehote od vzniku daňovníka   do termínu podania priznania podľa odseku 2, ak podiel hrubého domáceho produktu podľa písmena a) nedosahuje 75 %  hodnoty hrubého domáceho produktu na obyvateľa spoločenstva alebo 20 % hodnoty obstaraného hmotného majetku a nehmotného   majetku odpisovaného podľa tohto zákona (§ 26),  ak tento podiel presahuje 75 %,
c) ak výška daňového úveru vypočítaná podľa  ustanoveného percenta  z hodnoty obstaraného majetku prevyšuje  sumu daňového úveru uplatnenú v daňovom priznaní vo výške podľa písmena b), je zostávajúca hodnota investícií započítavaná do nároku na výpočet výšky daňového  úveru v nasledujúcich zdaňovacích obdobiach,
d) do výpočtu nároku na výšku daňového  úveru podľa písmena b) sa nezapočítava majetok zaradený do odpisovej skupiny  1 (§ 30), s dobou odpisovania 4 roky,       
e) majetok, ktorý bol obstaraný a preukázaný na účely výpočtu výšky uplatneného   daňového úveru,  musí daňovník využívať najmenej počas obdobia piatich rokov  počítaných od začiatku zdaňovacieho obdobia, v ktorom sa majetok začal odpisovať s výnimkou prípadov, ak došlo k trvalému poškodeniu tohto majetku s uplatňovanou náhradou škody alebo  k vyradeniu tohto   majetku bez zavinenia daňovníka.”. 

Poznámka pod čiarou k odkazu 128a znie:
„128a) Zákon č. 231/1999 Z. z. o štátnej pomoci.“. 

65. V § 38 ods. 3 písm. a) sa vypúšťa slovo „súčasne“ a v poslednej vete sa na konci pripájajú tieto slová: „alebo ak nepožiadal platiteľa dane o vykonanie ročného zúčtovania preddavkov na daň (§ 44) alebo nepredložil v ustanovenom termíne platiteľovi dane potrebné doklady (§ 44 ods. 6) alebo ak ide o platiteľa dane podľa § 44 ods. 9“.

66. V § 38 odsek 4 znie:
„(4) Priznanie nie je povinný podať daňovník, ktorý má v zdaňovacom období príjmy len podľa § 6 a len od jedného platiteľa dane a  nie je povinný podať priznanie podľa odseku 3.“.

67. V § 40 ods. 5 v prvej vete sa na konci pripájajú tieto slová: „znížená o sumu preddavkovo vybranej dane [§ 36 ods. 2 písm. c) bod 8]“.

68. V § 40 ods. 11 sa slová „na príjmy zdaňované paušálnou daňou (§ 15) a“ nahrádzajú slovami „na daňovníka, ktorý platí paušálnu daň (§ 15), na príjmy zdaňované“.

69. V § 41 ods. 1 písm. c) sa na konci pripájajú tieto slová: „najviac do výšky 10 %  úhrnu príjmov zo závislej činnosti a  funkčných požitkov; ak 10 % úhrnu týchto príjmov presahuje v kalendárnom mesiaci 1/12 sumy uvedenej v § 6 ods. 12 písm. b), najviac do výšky tejto jednej dvanástiny“.

70. V § 41 odsek 2 znie:
„(2) Preddavok zo zdaniteľnej mzdy zaokrúhlenej do 100 Sk na celé koruny nahor a nad 100 Sk na celé stokoruny nahor, zúčtovanej a vyplatenej za kalendárny mesiac je 
   nad   Sk	         do Sk	 

       -	          7 500	                             10 %                                             
    7 500              15 000             750 Sk      + 20 %   zo sumy presahujúcej      7 500 Sk
   15 000             33 000          2 250 Sk      + 28 %   zo sumy presahujúcej    15 000 Sk
   33 000             47 000	      7 290 Sk     + 35 %    zo sumy presahujúcej    33 000 Sk
   47 000              a viac         12 190 Sk     + 40 %    zo sumy presahujúcej    47 000 Sk.“.

71. V § 41 odsek 5 znie:
„(5) Platiteľ dane, u ktorého daňovník neuplatňuje nárok na nezdaniteľné časti základu dane, vypočíta zdaniteľnú mzdu z úhrnu príjmov zo závislej činnosti a funkčných požitkov, ktoré daňovníkovi vyplatil, znížením len o sumy, ktoré sú od dane  oslobodené a o povinné poistné.“.

72. V § 41 ods. 6 sa slová „najneskôr do piatich dní po vykonanom vyúčtovaní miezd“ nahrádzajú slovami „najneskôr do piatich dní po dni výplaty, úhrady alebo pripísania mzdy daňovníkovi k dobru“ .

73. V § 42 ods. 2 prvá veta znie: „ Ak sa daňovníkovi narodí dieťa, dieťa si osvojí alebo dieťa prevezme do starostlivosti nahrádzajúcej starostlivosť rodičov na základe rozhodnutia príslušného orgánu, platiteľ dane naň prihliadne už v kalendárnom mesiaci, v ktorom táto skutočnosť nastala, ak daňovník predloží doklad o preukázaní nároku na nezdaniteľnú časť základu dane na vyživované dieťa do 30 dní odo dňa, kedy táto skutočnosť nastala.“.

74. V § 43 sa za odsek 1 vkladá nový odsek 2, ktorý znie:
„(2) Nárok na uplatnenie zníženia úhrnu príjmov zo závislej činnosti alebo funkčných požitkov podľa § 41 ods. 1 písm. c) preukazuje daňovník platnou zamestnaneckou zmluvou.41)“. 

Doterajší odsek 2 sa označuje ako odsek 3.

75. V § 43 v ods. 3 sa za slová „až f)“ vkladajú slová „a v odseku 2“.

76. V § 44 odsek 1 znie:
„(1) Daňovník, ktorý v zdaňovacom období poberal zdaniteľnú mzdu len od jedného platiteľa dane, môže tohto platiteľa dane písomne požiadať najneskôr do 15. februára po uplynutí zdaňovacieho obdobia o vykonanie ročného zúčtovania preddavkov z úhrnnej sumy zdaniteľnej mzdy, ktorú mu za zdaňovacie obdobie vyplatil. Ak uvedený daňovník nepožiada o ročné zúčtovanie preddavkov, je povinný podať priznanie (§ 38).“.

77. V § 44 ods. 2 sa vypúšťa slovo „súčasne“.

78. V § 44 odsek 3 znie:
„(3) Ročné zúčtovania preddavkov vykoná platiteľ dane na žiadosť daňovníka uvedeného v odseku 1. Ak daňovník v zdaňovacom období neuplatňoval nárok na nezdaniteľné časti základu dane alebo sumu podľa § 6 ods. 12 písm. b), platiteľ dane na ne prihliadne dodatočne pri ročnom zúčtovaní preddavkov.“. 

79. V § 44 ods. 5 písm. b) sa slová „či poberal v uplynulom zdaňovacom období postupne“ nahrádzajú slovami „že nepoberal v uplynulom zdaňovacom období“.

80. V § 44 odsek 6 znie:
„(6) Platiteľ dane vykoná ročné zúčtovanie preddavkov podľa odsekov 1 a 3 len na základe údajov o zdaniteľnej mzde (§ 41 ods. 1), ktoré je povinný viesť podľa tohto zákona (§ 45), dokladov preukazujúcich nárok na zníženie základu dane z príjmov zo závislej činnosti a z funkčných požitkov (§ 43) a dokladov o zaplatených príspevkoch na doplnkové dôchodkové poistenie, ktoré platí zamestnanec podľa osobitného predpisu.41)  Daňovník je povinný doklady za uplynulé zdaňovacie obdobie predložiť platiteľovi dane najneskôr do 15. februára po uplynutí zdaňovacieho obdobia. Ak daňovník požiada platiteľa dane o vykonanie ročného zúčtovania preddavkov a nepredloží platiteľovi dane uvedené doklady v ustanovenom termíne, je povinný podať priznanie (§ 38).“.

81. V § 44 ods. 8  v prvej vete sa  slovo „zrazí“ nahrádza slovom „zráža“ a v druhej vete sa za slovo „nedoplatok“ vkladajú slová „alebo zrazenú časť nedoplatku“.

82. V § 44 sa vypúšťa odsek 9.
Doterajší odsek 10 sa označuje ako odsek 9.
	
83. V § 44 v ods. 9 sa vypúšťa slovo „posledného“.

84. V § 45 ods. 4 sa  vypúšťajú slová „na jeho žiadosť“ a na konci sa pripája táto veta: „Platiteľ dane je povinný kópie týchto dokladov uchovávať po dobu ustanovenú osobitným predpisom.5)“.

85. § 48 vrátane nadpisu znie:

„§ 48
Použitie podielu zaplatenej dane na osobitné účely
 
(1) Po zaplatení dane v lehote podľa tohto zákona  alebo osobitného predpisu125) je daňovník oprávnený   predložiť miestne príslušnému správcovi dane daňovníka alebo jeho platiteľa dane, ktorý mu vykonal ročné zúčtovanie preddavkov vyhlásenie, v ktorom uvedie, že suma zodpovedajúca 1 % zaplatenej dane, ktorá nie je nižšia ako 20 Sk (ďalej len „podiel zaplatenej dane“), sa má poukázať ním určenej právnickej osobe podľa odseku 3 (ďalej len „prijímateľ“). 

(2) Vyhlásenie o poukázaní podielu zaplatenej dane za  zdaňovacie obdobie, za ktoré sa  daň platí (ďalej len „vyhlásenie“) obsahuje
a)	presné označenie daňovníka, ktorý  podáva vyhlásenie, a to meno, priezvisko, rodné číslo a adresa bydliska,
b)	sumu zodpovedajúcu podielu zaplatenej dane,
c)	zdaňovacie obdobie, ktorého sa vyhlásenie týka,
d)	identifikačné údaje prijímateľa, a to jeho názov a sídlo, hospodársko-právnu formu, identifikačné číslo organizácie.

(3)	Podiel zaplatenej dane možno  poskytnúť prijímateľovi, ktorým je
a)	občianske združenie,131a)
b)   nadácia,131b)
c)   neinvestičný fond,131c)
d)	nezisková organizácia poskytujúca všeobecne prospešné služby,131d)
e)	účelové zariadenie cirkvi a náboženskej spoločnosti,131e) 
f)	organizácia s medzinárodným prvkom.131f)

(4) Podiel zaplatenej dane možno poskytnúť prijímateľovi, ak predmetom jeho  činnosti v prevažnej miere sú
a)  rozvoj a ochrana  duchovných hodnôt,
b)	ochrana ľudských práv,
c)	ochrana a tvorba životného prostredia, 
d)	ochrana  a podpora zdravia a vzdelávania,
e)	podpora športu detí, mládeže a občanov zdravotne postihnutých,
f)	poskytovanie sociálnej pomoci,
g)	zachovanie prírodných a kultúrnych hodnôt,
h)	podpora regionálneho rozvoja.

(5) Správca dane podľa odseku 1 poukáže podiel zaplatenej dane prijímateľovi uvedenému vo vyhlásení, ak sú splnené tieto podmienky:
a) daňovník predloží vyhlásenie správcovi dane podľa odseku 1 do 15 dní po uplynutí lehoty na zaplatenie dane podľa osobitného predpisu;125) ak ide o daňovníka, ktorému platiteľ dane vykonal ročné zúčtovanie preddavkov, daňovník predloží takéto vyhlásenie do konca apríla roku, v ktorom sa vykonáva ročné zúčtovanie preddavkov za predchádzajúce zdaňovacie obdobie, 
b) daňovník nemá do lehoty na podanie vyhlásenia  podľa písmena a) daňový      nedoplatok, 
c)  daňovník, ktorému platiteľ dane vykonal ročné zúčtovanie preddavkov, preukáže potvrdením od platiteľa dane, ktoré je prílohou vyhlásenia, že daň za zdaňovacie obdobie, za ktoré sa ročné zúčtovanie vykonalo, bola daňovníkovi zrazená, 
d) daňovník vo vyhlásení určil ako prijímateľa len jednu  právnickú osobu podľa odseku 3,
e)	prijímateľ je uvedený k 31. decembru predchádzajúceho kalendárneho roka v zozname prijímateľov vedenom Komorou notárov, 
f)  prijímateľ je osobou uvedenou v odseku 3, ktorej predmetom činnosti  sú činnosti uvedené v    odseku 4,
g) prijímateľ vznikol najneskôr v priebehu kalendárneho roka, ktorý predchádza roku, v ktorom preukazuje  splnenie podmienok podľa písmena k),
h) prijímateľ  nemá daňový nedoplatok, 
i) prijímateľ preukáže, že nemá nedoplatok na poistnom  na zdravotné poistenie, na poistnom na  nemocenské poistenie, na poistnom na dôchodkové zabezpečenie a  na  príspevku na poistení  v nezamestnanosti podľa osobitného predpisu40) potvrdením príslušného orgánu, nie starším ako 30 dní,
j) prijímateľ preukáže, že má zriadený účet v banke alebo pobočke zahraničnej banky, potvrdením  banky alebo pobočky zahraničnej banky, nie starším ako 30 dní a oznámi číslo tohto účtu,
k) notár osvedčil prijímateľovi  do 15. decembra bežného roka splnenie podmienok podľa písmen f), g), i) a j) a bez zbytočného odkladu oznámil Komore notárov na účely jeho zápisu do zoznamu prijímateľov na nasledujúci rok identifikačné údaje prijímateľa v rozsahu podľa odseku 2 písm. d), názov banky alebo pobočky zahraničnej banky, v ktorej má zriadený účet a číslo tohto účtu.

(6) Notár osvedčuje prijímateľovi splnenie podmienok podľa odseku 5 počnúc 1. septembrom bežného roka. Notár, ktorý toto osvedčenie vykonal, je povinný bez zbytočného odkladu oznámiť identifikačné údaje prijímateľa, názov banky alebo pobočky zahraničnej banky, v ktorej má prijímateľ zriadený účet a číslo tohto účtu Komore notárov. Komora notárov vedie zoznamy prijímateľov,  a  to na každý rok osobitne. Zoznam prijímateľov obsahuje názov prijímateľa a jeho sídlo, hospodársko-právnu formu prijímateľa, identifikačné číslo organizácie, číslo účtu a názov banky alebo pobočky zahraničnej banky, v ktorej má prijímateľ tento účet zriadený.  Komora notárov každoročne zverejňuje zoznam prijímateľov, a to  do 15. januára kalendárneho roka, v ktorom možno prijímateľovi poskytnúť podiel zaplatenej dane.   

(7) Správca dane podľa odseku 1 je povinný do 60 dní po splnení podmienok podľa odseku 5 písm. b), c), d), e)  a  h)  previesť sumu zodpovedajúcu podielu zaplatenej dane na účet prijímateľa. Ak bez zavinenia správcu dane podľa odseku 1, nedôjde k  prevodu sumy zodpovedajúcej podielu zaplatenej dane na účet prijímateľa do 31. decembra kalendárneho roka, v ktorom sa podalo vyhlásenie, nárok na podiel zaplatenej dane zanikne. Ak nebolo preukázané splnenie podmienok podľa odseku 5, nárok na poukázanie sumy zodpovedajúcej podielu zaplatenej dane podľa odseku 1 zanikne. O týchto  skutočnostiach upovedomuje  správca dane bez zbytočného odkladu daňovníka. Pri skúmaní podmienok podľa odseku 5 a pri poukazovaní sumy zodpovedajúcej podielu zaplatenej dane na účet prijímateľa, správca dane nevydáva rozhodnutie podľa osobitného predpisu.125)

(8) Ak sa zruší prijímateľ po osvedčení splnenia podmienok podľa odseku 5 do poukázania podielu zaplatenej dane správcom dane podľa odseku 1, nárok na podiel zaplatenej dane zaniká. Ak sa zruší prijímateľ do dvanástich mesiacov po poukázaní podielu zaplatenej dane správcom dane podľa odseku 1, je povinný bez zbytočného odkladu vrátiť podiel zaplatenej dane správcovi dane podľa odseku 1. Na nedodržanie tejto povinnosti sa vzťahujú ustanovenia o porušení rozpočtovej disciplíny podľa osobitného predpisu.131h)

(9) Podiel zaplatenej dane poukázaný správcom dane podľa odseku 1 prijímateľovi nemožno dodatočne upravovať. Ak daňovníkovi vznikne preplatok na dani, o rozdiel medzi sumou poukázanou prijímateľovi a sumou zodpovedajúcou 1 % z upravenej daňovej povinnosti, sa daňovníkovi zníži preplatok na dani.
  
(10) Ak prijímateľ nepoužije poskytnutý podiel zaplatenej dane na činnosti podľa odseku 4 najneskôr do konca nasledujúceho roka po roku, v ktorom mu bol  podiel zaplatenej dane poukázaný, vzťahujú sa na prijímateľa ustanovenia o porušení rozpočtovej disciplíny podľa osobitného predpisu.131h).

(11) Z údajov správcov  dane podľa odseku 1 o poskytnutí podielu zaplatenej dane zostavuje Daňové riaditeľstvo Slovenskej republiky ročný prehľad prijímateľov podľa stavu k 31. decembru predchádzajúceho kalendárneho roka. V ročnom prehľade prijímateľov sa uvádza názov prijímateľa a jeho sídlo a súhrn podielov zaplatenej dane, ktoré boli prijímateľovi poskytnuté. Ročný prehľad prijímateľov za predchádzajúci rok zverejňuje Daňové riaditeľstvo Slovenskej republiky vždy do 31. januára  bežného roka. 

Poznámky od čiarou k odkazom 131a, 131b, 131c, 131d, 131e, 131f, 131g a 131h znejú: 
„131a) Zákon č. 83/1990 Zb. v znení neskorších predpisov.
   131b) Zákon Národnej rady Slovenskej republiky č. 207/1996 Z. z.
   131c) § 2 ods. 2 písm. a) až f) zákona č. 147/1997 Z. z. 
   131d) Zákon č. 213/1997 Z. z.
  131e) § 6 ods. 1 písm. h) a k) zákona č. 308/1991 Zb. o slobode náboženskej viery            a postavení cirkví a náboženských spoločností.
   131f) Zákon č. 116/1985 Zb. o podmienkach činnosti organizácií s medzinárodným prvkom v Československej socialistickej republike v znení zákona č. 157/1989 Zb. 
   131g) Napríklad zákon Slovenskej národnej rady č. 511/1992 Zb. v znení  neskorších predpisov, zákon Národnej rady Slovenskej republiky č. 289/1995 Z. z. v znení neskorších predpisov.  
   131h) §  47 zákona Národnej rady Slovenskej republiky č. 303/1995 Z. z. v znení neskorších 
        predpisov.“.

86. V § 49 ods. 3 v druhej vete slová „ktorý bol zrušený vyhlásením konkurzu“ nahrádzajú slovami „na ktorého bol vyhlásený konkurz“.

87. V § 49 odsek 7 znie:
„(7) Ak je na daňovníka vyhlásený konkurz alebo povolené vyrovnanie, končí sa zdaňovacie obdobie dňom predchádzajúcim dňu vyhlásenia konkurzu alebo povolenia vyrovnania.“.	

88. V § 50 ods. 3 v prvej vete sa na konci vkladajú slová „a daňovník v likvidácii, v konkurze alebo vyrovnaní v zdaňovacom období podľa § 49 ods. 5, 6, 8 a 9, ak správca dane neurčí platenie preddavkov podľa odseku 11“.

89. V § 50 ods. 12 sa na konci pripájajú tieto vety: „V rovnakej lehote je povinný zaplatiť preddavkovo platenú daň podľa § 21 ods. 4. Ustanovenia osobitného predpisu125) o platení dane sa použijú aj na preddavkovo platenú daň podľa § 21 ods.4.“.   

90. V § 52 ods. 1 sa na konci pripájajú tieto vety: “V prípade, ak dividendy neboli vyplatené, poukázané alebo pripísané do termínu najneskoršieho  dňa ich  splatnosti  podľa osobitného predpisu,132a) považuje sa za deň pripísania úhrady v prospech daňovníka tento najneskorší termín splatnosti.  Za podiely na zisku alebo výnosy z akcií sa na účely tohto zákona  nepovažujú  sumy použité zo zisku po zdanení na zvýšenie  vkladu spoločníka  z majetku prevyšujúceho základné imanie spoločnosti s ručením obmedzeným  alebo akciovej spoločnosti.  Pri znížení základného imania  a následnej výplate takto použitého zisku sa zrazí daň vo výške podľa § 36 ods. 2 písm. c), pričom  ako prvé sú na účely tohto zákona zdaňované vklady uskutočnené z majetku spoločnosti, ktorý prevyšoval základné imanie.”.

Poznámka pod čiarou k odkazu 132a znie:
„132a) § 178 ods. 6  Obchodného zákonníka.“. 

91. V § 53 ods. 3 sa slová „30 %“ nahrádzajú slovami „vypočítanej podľa § 21 ods. 1“.

92. V § 53 odsek 5 znie:
„(5) Ak je daň zabezpečená platením preddavkov na daň podľa § 40 alebo § 50, preddavok na daň podľa odseku 2 sa nebude zrážať, ak správca dane nerozhodne inak.“.

93. V § 55 sa vypúšťa odsek 8.

94. Doterajší text §  57  sa označuje ako odsek 1 a dopĺňa sa odsekom 2, ktorý znie:
„(2) Ministerstvo financií Slovenskej republiky môže
a) vo vzťahu k zahraničiu vykonávať opatrenia k spôsobu započítavania dane zaplatenej v zahraničí a opatrenia zabezpečujúce jednotný spôsob aplikácie ustanovení zmlúv o zamedzení dvojitého zdanenia príjmov; toto opatrenie uverejňuje vo svojom publikačnom orgáne a vyhlasuje v Zbierke zákonov Slovenskej republiky uverejnením oznámenia  o jeho vydaní, 
b) ustanoviť na účely tohto zákona všeobecne záväzným právnym predpisom postup daňovníka pri prechode účtovania zo sústavy jednoduchého účtovníctva do sústavy podvojného účtovníctva a naopak  a podrobnosti k ustanoveniam tohto zákona,
c) ustanoviť úrok za neplatenie dane alebo preddavkov na daň všeobecne záväzným právnym predpisom najneskôr posledný deň pred začatím zdaňovacieho obdobia, od ktorého sa  úrok bude vypočítavať, najviac do výšky 140 % diskontnej úrokovej sadzby Národnej banky Slovenska.“.

95. V § 58b ods. 8 sa na konci pripája táto veta: „Podmienky uvedené v   §35a ods. 11 sa použije na  daňovníkov vzniknutých po 1. januári 2003. “.

96. Za § 58b sa vkladá § 58c, ktorý znie:
„§ 58c

(1) Na daňové povinnosti za rok 2001 a ostatné predchádzajúce roky sa vzťahujú doterajšie predpisy.
 
(2) Ustanovenie § 4 ods. 2 písm. d), týkajúce sa oslobodenia plnení poskytnutých v cudzej mene zamestnancom19a) plniacim úlohy mimo územia Slovenskej republiky v rámci mierových síl Organizácie spojených národov a vojenských misií medzinárodných organizácií sa použije aj na plnenia,  na ktoré vznikol nárok do účinnosti tohto zákona, ak neboli do účinnosti tohto zákona vyplatené. 

(3) Ustanovenia § 21 ods. 4 o minimálnej výške preddavkovo platenej dane sa použijú počnúc zdaňovacím obdobím roku 2002.

(4)	 Ustanovenie § 23 ods. 3 písm. c) sa vzťahuje na daňovú povinnosť vypočítanú v daňovom priznaní, termín podania ktorého je po nadobudnutí účinnosti tohto zákona.    

(5) Nehmotný majetok odpisovaný k 31. decembru 2002, ktorého nadobúdacia (vstupná) cena bola 50 000 Sk a menej, doodpisuje daňovník v súlade s osobitným predpisom alebo jeho zostatkovú cenu zahrnie plne do výdavkov (nákladov) roku 2003. 

(6) Hmotný majetok odpisovaný k 31. decembru 2002, ktorého nadobúdacia (vstupná) cena bola 30 000 Sk a menej, doodpisuje daňovník spôsobom zvoleným pri zaradení do užívania podľa § 31 alebo 32, alebo  jeho zostatkovú cenu môže jednorazovo zahrnúť do výdavkov (základu dane) v roku 2003. 

(7) Rozdiely vzniknuté k 31. decembru 1999 medzi zostatkovou cenou opravnej položky k odplatne nadobudnutému majetku podľa prílohy č. 2 a jej zostatkovou hodnotou v účtovníctve, sa podľa aktívneho alebo pasívneho charakteru zahrnú do výdavkov alebo príjmov daňovníka  najneskôr do konca roku 2004.“.

(8) Ustanovenie § 52 ods. 1 o najneskoršom termíne zdanenia dividend kedy sa za termín vyplatenia, poukázania alebo pripísania považuje deň splatnosti podľa osobitného predpisu132a) sa použije na dividendy, ktoré mali byť podľa tohto osobitného predpisu splatné  po nadobudnutí účinnosti tohto zákona.“.

Čl. II

Tento zákon  nadobúda účinnosť 1. novembra 2001 s výnimkou čl. I bodov 1 až 3, 5 až 51, 53, 56, 57, 63 až 84, 86 až 96, ktoré nadobúdajú účinnosť 1. januára 2002 a čl. I bodov 52, 54, 55, 58 až 62, ktoré nadobúdajú účinnosť 1 januára 2003.